บล.โนมูระฯ แนะเล่นสั้น BMCL-BECL ก่อนควบรวม
บล.โนมูระฯ แนะเล่นสั้น BMCL-BECL ก่อนควบรวม
18 ธ.ค. 2558

นายกรภัทร วรเชษฐ์ นักวิเคราะห์ บล.โนมูระ พัฒนสิน เปิดเผยว่า MSCI ได้มีการประกาศนำหุ้น บริษัท ทางด่วนและรถไฟฟ้า จำกัด (มหาชน) หรือ BEM ซึ่งเป็นการควบรวมบริษัทระหว่างบริษัท ทางด่วนกรุงเทพ จำกัด (มหาชน) หรือ BECL และ บริษัท รถไฟฟ้ากรุงเทพ จำกัด (มหาชน) หรือ BMCL เข้าคำนวน MSCI Global Standard Index ซึ่งจะมีผล 21 ธ.ค.58
ทั้งนี้คาดว่าในการซื้อขายวันสุดท้ายช่วงราคาปิดวันนี้ (18 ธ.ค.) จะมีเม็ดเงินเข้ามาประมาณ 32 ล้านเหรียญฯ หรือคิดเป็นเงินบาท 1,152 ล้านบาท (ณ ค่าเงินบาทล่าสุด 36.13 บาท/ดอลลาร์)
โดยคิดเป็นหุ้น BMCL (269.15 ล้านหุ้น) และ BECL (13.16 ล้านหุ้น) โดยตลาดหลักทรัพย์แห่งประเทศไทย (ตลท.) จะขึ้นเครื่องหมาย SP หุ้น BMCL และ BECL ในช่วงวันที่ 21 ธ.ค.58 ถึงวันที่ 4 ม.ค.58 ก่อน BEM จะเข้ามา Trade จริงวันที่ 5 ม.ค. 58
สำหรับกลยุทธ์แนะนำคนเล่นรอบซื้อเก็งกำไร BMCL, BECL เช้านี้ รอขายทำกำไรราคาปิดวันนี้  ส่วนนักลงทุนแนะนำซื้อลงทุนและรอการควบรวมเป็น BEM ที่จะเข้ามาซื้อขายวันที่ 5 ม.ค. 58